Title: ประกาศมหาวิทยาลัยเทคโนโลยีพระจอมเกล้าพระนครเหนือ ว่าด้วยการจัดตั้งส่วนงานในมหาวิทยาลัยเทคโนโลยีพระจอมเกล้าพระนครเหนือ (ฉบับที่ 4)

ประกาศมหาวิทยาลัยเทคโนโลยีพระจอมเกล้าพระนครเหนือ

ประกาศมหาวิทยาลัยเทคโนโลยีพระจอมเกล้าพระนครเหนือ
ว่าด้วยการจัดตั้งส่วนงานในมหาวิทยาลัยเทคโนโลยีพระจอมเกล้าพระนครเหนือ
(ฉบับที่ ๔)[๑]

โดยที่เป็นการสมควรแก้ไขเพิ่มเติมประกาศมหาวิทยาลัยเทคโนโลยีพระจอมเกล้าพระนครเหนือ
ว่าด้วยการจัดตั้งส่วนงานในมหาวิทยาลัยเทคโนโลยีพระจอมเกล้าพระนครเหนือ ลงวันที่
๑๓ กุมภาพันธ์ พ.ศ. ๒๕๕๑ และที่แก้ไขเพิ่มเติม (ฉบับที่ ๒) ลงวันที่ ๑๐ กุมภาพันธ์
พ.ศ. ๒๕๕๓ และ (ฉบับที่ ๓) ลงวันที่ ๑๓ มีนาคม พ.ศ. ๒๕๕๖
เพื่อจัดตั้งส่วนงานใหม่รองรับการขยายภารกิจงานให้การศึกษาแก่ประชาชนในส่วนภูมิภาค

อาศัยอำนาจตามความในมาตรา ๑๐ มาตรา ๑๑ และมาตรา ๒๒ (๓)
แห่งพระราชบัญญัติมหาวิทยาลัยเทคโนโลยีพระจอมเกล้าพระนครเหนือ พ.ศ. ๒๕๕๐
สภามหาวิทยาลัยเทคโนโลยีพระจอมเกล้าพระนครเหนือ ในคราวประชุมครั้งที่ ๙/๒๕๕๖
เมื่อวันที่ ๑๖ ตุลาคม พ.ศ. ๒๕๕๖ และในคราวประชุมครั้งที่ ๑๐/๒๕๕๖ เมื่อวันที่ ๒๗
พฤศจิกายน พ.ศ. ๒๕๕๖ จึงออกประกาศไว้ ดังต่อไปนี้

ข้อ ๑  ให้เพิ่มความต่อไปนี้เป็น
(๒๐) (๒๑) และ (๒๒) ในข้อ ๔ ของประกาศมหาวิทยาลัยเทคโนโลยีพระจอมเกล้าพระนครเหนือ
ว่าด้วยการจัดตั้งส่วนงานในมหาวิทยาลัยเทคโนโลยีพระจอมเกล้าพระนครเหนือ ลงวันที่ ๑๓
กุมภาพันธ์ พ.ศ. ๒๕๕๑ และที่แก้ไขเพิ่มเติม (ฉบับที่ ๒) ลงวันที่ ๑๐ กุมภาพันธ์
พ.ศ. ๒๕๕๓ และ (ฉบับที่ ๓) ลงวันที่ ๑๓ มีนาคม พ.ศ. ๒๕๕๖
(๒๐) คณะวิศวกรรมศาสตร์และเทคโนโลยี
(๒๑) คณะวิทยาศาสตร์ พลังงานและสิ่งแวดล้อม
(๒๒) คณะบริหารธุรกิจและศึกษาทั่วไป

ทั้งนี้ ตั้งแต่วันที่ ๑๖ ตุลาคม พ.ศ. ๒๕๕๖ เป็นต้นไป

ประกาศ
ณ วันที่ ๒๗ พฤศจิกายน พ.ศ. ๒๕๕๖
ศาสตราจารย์
ด็อกเตอร์เกษม  สุวรรณกุล
นายกสภามหาวิทยาลัยเทคโนโลยีพระจอมเกล้าพระนครเหนือ

ปริยานุช/ผู้จัดทำ
๑๓ กุมภาพันธ์
๒๕๕๗
อังศุมาลี/ผู้ตรวจ
๑๓ กุมภาพันธ์
๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๒๕ ง/หน้า ๓๐/๕ กุมภาพันธ์ ๒๕๕๗